

**Жер учаскелерін шектеулі пайдалану құқығын (жария сервитут) белгілеу туралы**

Постановление акимата Шортандинского района Акмолинской области от 21 ноября 2023 года № А-5/218

      Қазақстан Республикасы Жер кодексінің 69-бабының 4-тармағына сәйкес "Abay Gold" Жауапкершілігі шектеулі серіктестігі директорының 2023 жылғы 4 қазандағы № ЗТ-2023-01963459 өтініші негізінде, Шортанды ауданының әкімдігі ҚАУЛЫ ЕТЕДІ:

      1. "Abay Gold" жауапкершілігі шектеулі серіктестігіне осы қаулының қосымшасына сәйкес қатты пайдалы қазбаларды барлау жөніндегі операцияларды жүргізу үшін 2029 жылғы 4 сәуірге дейінгі мерзімге жалпы ауданы 1067,3679 гектар жер учаскелеріне шектеулі пайдалану құқығы (жария сервитут) белгіленсін.

      2. "Abay Gold" жауапкершілігі шектеулі серіктестігіне:

      1) осы қаулы ресми жарияланғаннан кейін күнтізбелік он күннен кешіктірілмейтін мерзімде меншік иелері мен жер пайдаланушыларға шектеулі пайдалану құқығын белгілеу туралы жазбаша хабарламалар (жария сервитут) жіберілсін;

      2) "Шортанды ауданының жер қатынастары, сәулет және қала құрылысы бөлімі" мемлекеттік мекемесімен жария сервитут шарты жасалсын;

      3) Жұмыс аяқталғаннан кейін бұзылған жер учаскелерін тікелей мақсаты бойынша одан әрі пайдалануға жарамды күйге келтіру.

      3. Шортанды ауданының "Жер қатынастары, сәулет және қала құрылысы бөлімі" мемлекеттік мекемесіне:

      1) Осы қаулы Қазақстан Республикасы нормативтік құқықтық актілерінің Эталондық бақылау банкіне ресми жариялауға жіберілсін;

      2) Осы қаулы ресми жарияланғаннан кейін Шортанды ауданы әкімдігінің интернет-ресурсында орналастырылсын.

      4. Осы қаулының орындалуын бақылау Шортанды ауданы әкімінің жетекшілік ететін орынбасарына жүктелсін.

      5. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Шортанды ауданының әкімі* | *С.Шабаров* |

|  |  |
| --- | --- |
|  | Қосымша Шортанды ауданының әкімінің қаулысына "21" қазан 2023 жылғы № А-5/218 |

**Шортанды ауданында орналасқан жер учаскелерінің жария сервитуты қатты пайдалы қазбаларды барлау бойынша операцияларды жүргізу үшін**

|  |  |  |
| --- | --- | --- |
| № | Жер пайдаланушының/меншік иесінің атауы | Жария сервитутпен ауыртпалық салынған жер учаскесінің ауданы |
| 1 | "Раевка" жауапкершілігі шектеулі серіктестігі | 943,1520 га |
| 2 | Егемен ауылы | 124,2159 га |
|  | Жалпы | 1067,3679 га |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК